Якоб Гогебашвилиҙың йорт-музейы

Якоб Гогебашвилиҙың йорт-музейы -  - Грузияның Гори районы Вариани ауылындағы йорт-музей.

 Тасуирламаһы 

Танылған йәмәғәт эшмәкәре Якоб Гогебашвилиҙың йорт-музейы 1958 йылда ойошторолған. Ул танылған педагог, балалар яҙыусыһы һәм журналист, Грузияла педагогика фәненә нигеҙ һалған шәхес булып һанала.

2010 йылдың 1 ғинуарына 1500-ҙән артыҡ экспонат булған. Улар араһында шәхестең 24 иҫтәлекле әйбере, фотографиялар һәм документтар, шулай уҡ   совет осоро рәсем сәнғәте әҫәрҙәре, скульптура, ҡыҫып төшөрөлгән һүрәттәр, керамика. Гогебашвилиҙың миҙалдары һәм лауреат бүләктәре лә бында һаҡлана. 

Музейҙа фәнни сессиялар һәм лекциялар үткәрелә. Шулай уҡ "Якобс" тигән дәүләт байрамы ла ошонда ойошторола.

Йорт-музейҙың белешмәһе баҫылып сыҡҡан.

 Ҡомартҡы статусы 

Якоб Гогебашвилиҙың йорт-музейы 2019 йылдың 29 майында Грузияның милли әһәмиәткә эйә күсемһеҙ мәҙәниәт ҡомартҡылары реестрына индерелгән საქართველოს მთავრობის დადგენილება №254, 2019 წლის 29 მაისი, ქ. თბილისი, კულტურული მემკვიდრეობის ზოგიერთი უძრავი ძეგლისათვის ეროვნული მნიშვნელობის კატეგორიის განსაზღვრის თაობაზე   .

 Хеҙмәттәре 
Яков Гогебашвилиҙың ҡайһы бер хеҙмәттәре GOGEBASHVILI, JACOB (IAKOB)  :
 «Алфавит грузинского языка и первая книга для чтения для учеников»; , Kartuli enis anbani da pirveli sakitkhavi tsigni mostsavletatvis (1865 год);
 «Врата природы»; , Bunebis kari (1865 год);
 «Деда эна» («Родной язык») , Deda ena (1876 год).

 Шулай уҡ ҡара 
Список недвижимых памятников культуры национального значения

 Иҫкәрмәләр 

 Сығанаҡтар 
 Кокаури В., Энциклопедия "Грузия" , Т. 2, стр. 58-59, Тб., 2012 год.

Категория:Грузия тарихы
Категория:Грузияның мәҙәни мираҫы